ზემო ომარიშარა

ზემო ომარიშარა — სოფელი დასავლეთ საქართველოში, აფხაზეთის ავტონომიური რესპუბლიკის აჟარის მუნიციპალიტეტში (ომარიშარა-გვანდრის თემი).მუნიციპალიტეტების რეესტრი  მდებარეობს აფხაზეთის ქედის სამხრეთ კალთაზე, მდინარე საკენის (კოდორის მარცხენა შენაკადი) მარჯვენა მხარეს. ზღვის დონიდან 820 მეტრზე. გულრიფშიდან დაშორებულია 92 კილომეტრით.

კანონი ოკუპირებული ტერიტორიების შესახებ .

ეტიმოლოგია
XIX საუკუნის პირველი ნახევრის წყაროებში, რომლებიც აღწერენ დალის ხეობის ნომენკლატურას, სახელწოდება ომარიშარა არ არის მოხსენიებული. მას ახლახან გაჩენილ ტოპონიმებს მიაწერს გ. გიცბა. აფხაზური ფორმა ომარიშარა (უმარიშარა) შედგება სამი ნაწილისაგან: „ომარ“ (უმარ) - საკუთარი სამთავრო-სათავადაზნაურო სახელი, „ი“ (უ) - „მისი“ (მე-3 პირის მხოვლობითი ნაცვალსახელი) და „შარა“ (ა-შარა) - „კვეთა“, „ლიმიტი“, „საზღვარი“. სახელწოდება ომარიშარა, მეცნიერთა აზრით, XIX საუკუნის მეორე ნახევარში გაჩნდა და უკავშირდება თურქეთის არმიის მთავარსარდალს, ომარ-ფაშას სახელს, რომელიც აქ ცხოვრობდა XVIII საუკუნის ბოლოს. ომარ-ფაშა (ომერ-ფაშა) 1855 წელს 40 000 კაციანი თურქული არმიით შეიჭრა ქალაქ სოხუმში, შემდეგ კი დაიკავა მთელი კოდორის ხეობა, მდინარეების გვანდრასა და საკენის შესართავამდე. დაადგინა თავისი ჩრდილო-აღმოსავლეთი საზღვარი და მოგვიანებით, სულთნის ბრძანებით, თავისი ჯარით გადავიდა სამეგრელოში. სწორედ ამ ფაქტს უკავშირდება სახელწოდება ომარიშარა „ომარის ზღვარი“, „ომარის საზღვარი“.

დემოგრაფია
2002 წლის აღწერის მონაცემებით სოფელში ცხოვრობს 121 ადამიანი.

 აღწერის წელი  მოსახლეობა  კაცი  ქალი 2002  121 62 59

ლიტერატურა

რესურსები ინტერნეტში
 აჟარის (ზემო აფხაზეთის) მუნიციპალიტეტის ოფიციალური საიტი 
 საქართველოს საკანონმდებლო მაცნე — აჟარის (ზემო აფხაზეთის) მუნიციპალიტეტის საკრებულოს დადგენილება №7

სქოლიო

კატეგორია:აჟარის (ზემო აფხაზეთის) მუნიციპალიტეტის სოფლები